เด้ง 3 ทหารเสือ เซ่นผลสอบตากใบ
กรุงเทพฯ- 7 มี.ค.48พล.อ.ประวิตร วงษ์สุวรรณ ผู้บัญชาการทหารบกกล่าวว่า กองทัพบกได้ให้พล.ท.พิศาล วัฒนวงศ์คีรี แม่ทัพภาคที่ 4พล.ต.สินชัย นุตสถิตย์ รองแม่ทัพภาคที่ 4 และพล.ต.เฉลิมชัย วิรุฬห์เพชร ผู้บัญชาการกองพลทหารราบที่ 5 ออกจากตำแหน่งเพื่อแสดงความรับผิดชอบต่อเหตุการณ์การสลายการชุมนุมหน้าที่ว่าการ สภ.อ.ตากใบ จ.นราธิวาส แต่ไม่มีการลงโทษทางวินัยเพิ่มเติมเนื่องจากถือว่า เป็นนายทหารชั้นผู้ใหญ่ อย่างไรก็ดีผู้บัญชาการทหารบกยอมรับว่า นายทหารทั้ง 3 นาย อาจกลับเข้ามารับตำแหน่งหลักได้อีกครั้ง ส่วนผู้เหมาะสมที่จะดำรงตำแหน่งแทนนายทหารทั้งสามนั้น ได้เสนอชื่อต่อรัฐมนตรีว่าการกระ ทรวงกลาโหมแล้ว โดยจะมีการปรับย้ายในการแต่งตั้งโยกย้ายในเดือนเมษายนนี้ ทั้งนี้กองทัพฯ พิจารณาจากบุคคลในพื้นที่ เพราะเห็นว่า ปัญหาในพื้นที่ 3 จังหวัดชายแดนภาคใต้เป็นเรื่องละเอียดอ่อน และต้องอาศัยบุคคลที่เข้าใจปัญหาและวัฒนธรรมในพื้นที่ นายรอปี ดอเลาะ อายุ 30 ปี ชาวบ้านเกาะเจะมูดอ หมู่ที่ 5 ตำบลศาลาใหม่ อำเภอตากใบ จังหวัดนราธิวาส หนึ่งในผู้ต้องหาคดีการชุมนุมที่หน้าสถานีตำรวจภูธรอำเภอตากใบ จังหวัดนราธิวาส กล่าวว่า การย้ายนายทหารทั้ง 3 นาย เป็นเรื่องของรัฐบาลจะดำเนินการอะไรก็ได้ แต่ถ้าคิดว่าทั้ง 3 คน มีความผิดจริงก็ควรเอาออก เพราะว่าชาวบ้านไปชุมนุมเพราะเขามีสิทธิชุมนุมเรียกร้องขอความเป็นธรรม แต่ก็อดสงสารชาวบ้านที่ตกเป็นผู้ต้องหาไม่ได้ เพราะบางคนไปร่วมชุมนุมทั้งๆ ที่ไม่รู้ว่าเป็นการชุมนุมอะไร แต่สุดท้ายก็ตกเป็นผู้ต้องหา 
กรุงเทพฯ- 7 มี.ค.48 พล.อ.ประวิตร วงษ์สุวรรณ ผู้บัญชาการทหารบกกล่าวว่า กองทัพบกได้ให้พล.ท.พิศาล วัฒนวงศ์คีรี แม่ทัพภาคที่ 4พล.ต.สินชัย นุตสถิตย์ รองแม่ทัพภาคที่ 4 และพล.ต.เฉลิมชัย วิรุฬห์เพชร